Այնուհետեւ նիստի ընթացքում հայտարարությամբ հանդես եկավ «Սասնա ծռեր» խմբի անդամ Վարդան Գերավետյանը: «Մենք չենք հանդուրժելու, որ մեր ընկերներն այդ պայմաններում են: Պահման պահմանները բարելավելը բարդ խնդիր չի, առավել եւս, որ մի քանիսի խնդրանքը բավարարվել է, եւ նրանց տեղափոխվել են «Արմավիր» ՔԿՀ: Ես՝ ինքս, տեսել եմ, խոզանոց են այդ հացադուլի սենյակները՝ փնթի, բորբոսնած սենյակներ են»,- հայտարարեց Վարդան Գերավետյանը: Նա նշեց, որ իրենք հրաժարվում են իրենց փաստաբաններից եւ դուրս գալիս նիստերի դահլիճից: Դատավոր Արթուր Օհանյանն ասաց, որ նման բան չի թույլատրել, եւ իրենց պատճառաբանությունները հիմնավոր չեն: Վարդան Գերավետյանը նույնպես դժգոհեց նաեւ այն փաստից, որ իրենց ՔԿՀ-ից դատարան են տեղափոխում անմարդկային պայմաններում. «Տորք-անգեղին են տանո՞ւմ, վախենում են, որ մեքենան շուռ կգա՞: Տեսե՞լ եք այդ փոքր խցերը, որոնցում ուսերս անգամ չեն տեղավորվում: Ի՞նչ իմաստ ունի ձեռնաշղթան, նվաստացնելո՞ւ»: Ապա Գերավետյանը կրկին հայտարարեց, որ լքում են նիստերի դահլիճը, ինչը, սակայն դատավորը չթույլատրեց, նրանց փորձեցինք կանգնեցնել ուղեկցող ոստիկանները, լարված իրավիճակ ստեղծվեց: